钦定古今图书集成/明伦汇编/氏族典/第087卷 > 《廖用贤尚友录》 > 卢广
## 钦定古今图书集成/明伦汇编/氏族典/第087卷 > 《廖用贤尚友录》 > 卢广

按《梁书卢广传》：“广，范阳涿人。自云晋司空从事中郎
谌之后也。广少明经，有儒术。天监中归国。初拜员外
散骑侍郎，出为始安太守，坐事免。顷之，起为折冲将
军，配千兵北伐，还拜步兵校尉，兼国子博士，聚徒讲
说，言论清雅。寻迁员外散骑常侍，博士如故。出为信
武桂阳嗣王长史，寻阳太守。又为武陵王长史，太守”
如故。卒官。